நல்லெண்ணம்

நல்லெண்ணம் தமிழ்நம்பி மாந்தர்க்குத் தகைமைமதிப் புயர்வுசிறப் பளிப்பதெலாம்! மனத்தின் எண்ணம்;! வேந்தெனினும் நல்லெண்ணம் இலையெனிலோ வெறும்மாவே! விரைவில் வீழ்வான்! சாந்துணையும் உயர்வூட்டும் சாலஉயர் எண்ணங்கள்! சரிவே காணா! ஏந்துடைய நல்வாழ்வு என்றென்றும் ஏய்ந்திடநல்! எண்ணம் வேண்டும்! ! ஒருவரைநீ வாழ்த்தினையேல் உனைநீயே வாழ்த்தினையென்! றுணர்ந்து கொள்க! ஒருவர்க்குத் தீங்குசெய நினைத்தாயேல் தீங்கினைநீ! உனக்கே செய்தாய்! ஒருவரைநீ சினந்தாயேல் ஊறுன்றன் மனத்திற்கும்! உடற்கும் உண்டே! ஒருக்காலும் மாறாத உறுதியிது எண்ணங்கள்! உயர்த்தும்; வீழ்த்தும்! ! தப்பாதே நல்லெண்ணம் வளர்க்கின்ற சூழ்நிலைகள்! தமையே தேர்க! எப்போதும் நற்றொடர்பும் ஏற்றமுறும் நல்லுறவும்! இணைத்துக் கொள்க! இப்போது மனத்தினிலே எழுச்சிகொளும் நல்லெண்ணம்! இனிமை சேர்க்கும்! முப்போதும் செயல்களெலாம் முழுச்செப்ப வெற்றியுடன்! முடியும், உண்மை! ! ஓய்வினிலும் பொழுதோட்டும் ஒருநேரந் தனிலதிலும்! உங்கள் நெஞ்சம்! ஏய்தலுற நல்லெண்ணம் எழக்கண்டும் கேட்டுரைத்தும்! இயைந்து நின்றால்! ஆய்வறிவர் முடிவிதுவே அடரெண்ணம் ஏந்துமனம்! அளிக்கும் வெற்றி! தோய்கின்ற தொழிலதிலும் தூயவுள நல்லெண்ணம்! துணையாய்க் கொள்க! ! எண்ணத்தை ஆக்குவதார்? உள்வாங்கு்ம் செய்திகளே! எனவே என்றும்! ஒண்ணலுறுஞ் செய்திகளே உள்வாங்கும் படிச்சூழல்! ஓர்ந்து தேர்க! எண்ணவராம் வள்ளுவரும் உயர்வையுள ஓதியதை! எண்ணிப் பாரீர்! திண்ணரெனப் பொறிவாயில் தேர்ந்தவிக்கச் சொன்னதையும்! தெளிந்து கொள்க! ! நல்லெண்ணம் மனங்கொள்க! நல்லுணர்வைப் போற்றிடுக! நனமை நாடி! நல்லாரோ டுறவாடி நல்லொழுக்கம் பேணிடுக! நயந்தே நாளும்! வல்லாரும் மெல்லியரும் வலியவுள நல்லெண்ணம்! வளர்த்து வாழ்க! எல்லாரும் நல்லவராய் இயங்கிநலந் தோய்ந்திடவே! இனிது வாழ்க